CELEX: 52016PC0225
Language: lt
Date: 2016-04-21
Title: Pasiūlymas TARYBOS ĮGYVENDINIMO SPRENDIMAS kuriuo pagal Reglamentą (EB) Nr. 1005/2008, nustatantį Bendrijos sistemą, kuria siekiama užkirsti kelią neteisėtai, nedeklaruojamai ir nereglamentuojamai žvejybai, atgrasyti nuo jos ir ją panaikinti, iš dalies keičiamas trečiųjų šalių, nebendradarbiaujančių kovojant su NNN žvejyba, sąrašas

EUROPOS KOMISIJA
            Briuselis, 2016 04 21
            COM(2016) 225 final
            2016/0117(NLE)
            Pasiūlymas
            TARYBOS ĮGYVENDINIMO SPRENDIMAS
            kuriuo pagal Reglamentą (EB) Nr. 1005/2008, nustatantį Bendrijos sistemą, kuria siekiama užkirsti kelią neteisėtai, nedeklaruojamai ir nereglamentuojamai žvejybai, atgrasyti nuo jos ir ją panaikinti, iš dalies keičiamas trečiųjų šalių, nebendradarbiaujančių kovojant su NNN žvejyba, sąrašas 
            
               
         
         
            
               AIŠKINAMASIS MEMORANDUMAS
            
            
               1.PASIŪLYMO APLINKYBĖS
            
            
               •Pasiūlymo pagrindimas ir tikslai
            
            
               Šis pasiūlymas susijęs su 2008 m. rugsėjo 29 d. Tarybos reglamento (EB) Nr. 1005/2008, nustatančio Bendrijos sistemą, kuria siekiama užkirsti kelią neteisėtai, nedeklaruojamai ir nereglamentuojamai žvejybai, atgrasyti nuo jos ir ją panaikinti, iš dalies keičiančio reglamentus (EEB) Nr. 2847/93, (EB) Nr. 1936/2001 ir (EB) Nr. 601/2004 bei panaikinančio reglamentus (EB) Nr. 1093/94 ir (EB) Nr. 1447/1999
                  1
               , (toliau – NNN žvejybos reglamentas) taikymu.
            
            
               Šis pasiūlymas pateikiamas atsižvelgiant į NNN žvejybos reglamento įgyvendinimą ir yra parengtas remiantis tyrimo ir dialogo procedūromis, atliktomis pagal NNN žvejybos reglamente nustatytus esminius ir procedūrinius reikalavimus; tuo reglamentu, inter alia, numatoma, kad visos šalys turėtų vykdyti pagal tarptautinę teisę joms, kaip vėliavos, uosto, pakrantės ar rinkos valstybėms, tenkančias pareigas siekiant užkirsti kelią NNN žvejybai, atgrasyti nuo jos ir ją panaikinti.
            
            
               2012 m. lapkričio 15 d. Komisijos sprendimu Komisija informavo aštuonias trečiąsias šalis (Belizą, Kambodžos Karalystę, Fidžio Respubliką, Gvinėjos Respubliką, Panamos Respubliką, Šri Lankos Demokratinę Socialistinę Respubliką, Togo Respubliką ir Vanuatu Respubliką), kad pagal NNN žvejybos reglamentą Komisija svarstė galimybę pripažinti jas nebendradarbiaujančiomis šalimis. 
            
            
               Komisija šių aštuonių šalių atžvilgiu ėmėsi veiksmų. Tai, inter alia, veiksmai, kuriais pateikiamos šių veiksmų ir jų priemonių priežastys, šalims suteikiama galimybė atsakyti ir pateikti paneigiančius įrodymus, teisė paprašyti papildomos informacijos ir ją pateikti, siūlomi veiksmų planai padėčiai ištaisyti, taip pat suteikiama pakankamai laiko atsakyti ir pagrįstas laikotarpis padėčiai ištaisyti. 
            
            
               2014 m. spalio 14 d. Komisijos įgyvendinimo sprendimu Komisija pripažino Šri Lankos Demokratinę Socialistinę Respubliką (toliau – Šri lanka) trečiąja šalimi, kurią ji laiko nebendradarbiaujančia trečiąja šalimi pagal NNN žvejybos reglamentą.
            
            
               2015 m. sausio 26 d. Tarybos įgyvendinimo sprendimu Taryba iš dalies pakeitė galiojantį trečiųjų šalių, nebendradarbiaujančių kovojant su NNN žvejyba, sąrašą, įtraukdama Šri Lanką. 
            
            
               Pridedamas Tarybos įgyvendinimo sprendimo pasiūlymas grindžiamas išvadomis, kuriomis patvirtinta, kad Šri Lanka įrodė, kad jos įtraukimą į sąrašą lėmusi padėtis yra ištaisyta ir kad ji ėmėsi konkrečių priemonių, kuriomis galima užtikrinti ilgalaikį padėties pagerėjimą. 
            
            
               Todėl Tarybai siūloma priimti pridedamą sprendimo pasiūlymą.
            
            
               •Suderinamumas su toje pačioje politikos srityje galiojančiomis nuostatomis
            
            
               Komisijos įspėjamasis pripažinimas, kad Šri Lanka yra nebendradarbiaujanti šalis, pateiktas 2012 m. lapkričio 15 d. Komisijos sprendime (OL C 354, 2012 11 17, p. 1–47) dėl pranešimo trečiosioms šalims, kad Komisija svarsto galimybę jas pripažinti nebendradarbiaujančiomis trečiosiomis šalimis pagal Tarybos reglamentą (EB) Nr. 1005/2008, kuriuo nustatoma Bendrijos sistema, kuria siekiama užkirsti kelią neteisėtai, nedeklaruojamai ir nereglamentuojamai žvejybai, atgrasyti nuo jos ir ją panaikinti.
            
            
               Komisijos pripažinimas, kad Šri Lanka yra nebendradarbiaujanti šalis, pateiktas 2014 m. spalio 14 d. Komisijos įgyvendinimo sprendime (OL C 297, 2014 10 15, p. 13–22), kuriuo trečioji šalis pripažįstama trečiąja šalimi, kurią Komisija laiko nebendradarbiaujančia trečiąja šalimi pagal Tarybos reglamentą (EB) Nr. 1005/2008, kuriuo nustatoma sistema, kuria siekiama užkirsti kelią neteisėtai, nedeklaruojamai ir nereglamentuojamai žvejybai, atgrasyti nuo jos ir ją panaikinti.
            
            
               Tarybos atliktas Šri Lankos įtraukimas į nebendradarbiaujančių šalių sąrašą, pateiktą 2015 m. sausio 26 d. Tarybos įgyvendinimo sprendime (OL L 33, 2015 2 10, p. 15–18), kuriuo iš dalies keičiamas įgyvendinimo sprendimo 2014/170/ES, kuriuo sudaromas trečiųjų šalių, nebendradarbiaujančių kovojant su NNN žvejyba, sąrašas pagal Reglamentą (EB) Nr. 1005/2008, nustatantį Bendrijos sistemą, kuria siekiama užkirsti kelią neteisėtai, nedeklaruojamai ir nereglamentuojamai žvejybai, atgrasyti nuo jos ir ją panaikinti, nuostatos, susijusios su Šri Lanka.
            
            
               •Suderinamumas su kitomis Sąjungos politikos sritimis
            
            
               
                  Netaikoma.
               
            
            
               2.TEISINIS PAGRINDAS, SUBSIDIARUMO IR PROPORCINGUMO PRINCIPAI
            
            
               •Teisinis pagrindas
            
         
         
            
               2008 m. rugsėjo 29 d. Tarybos reglamentas (EB) Nr. 1005/2008, nustatantis Bendrijos sistemą, kuria siekiama užkirsti kelią NNN žvejybai, atgrasyti nuo jos ir ją panaikinti.
            
            
               •Subsidiarumo principas (neišimtinės kompetencijos atveju) 
            
            
               Pasiūlymas priklauso išimtinei Europos Sąjungos kompetencijai. Dėl to subsidiarumo principas netaikomas.
            
            
               •Proporcingumo principas
            
            
               Pasiūlymas atitinka proporcingumo principą dėl toliau nurodytų priežasčių.
            
            
               Veiksmų pobūdis yra aprašytas NNN žvejybos reglamente, nesuteikiant galimybės taikyti nacionalinį sprendimą.
            
            
               Nurodymai dėl Sąjungai, šalių vyriausybėms, regionų ir vietos valdžios institucijoms, ekonominės veiklos vykdytojams ir piliečiams tenkančios finansinės bei administracinės naštos mažinimo ir jos proporcingumo pasiūlymo tikslui užtikrinimo netaikomi.
            
            
               •Priemonės pasirinkimas
            
            
               Siūloma priemonė – sprendimas.
            
            
               Kitos priemonės būtų netinkamos, nes NNN žvejybos reglamente alternatyvių galimybių nenumatyta.
            
            
               3.EX-POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI
            
            
               •Ex post vertinimas ir (arba) galiojančių teisės aktų tinkamumo patikrinimas
            
            
               
                  Netaikoma.
               
            
            
               •Konsultacijos su suinteresuotosiomis šalimis
            
            
               
                  Atliekant tyrimo ir dialogo procedūras, susijusios suinteresuotosios šalys turėjo galimybę ginti savo interesus, remdamosi NNN žvejybos reglamento nuostatomis. 
               
            
            
               •Tiriamųjų duomenų rinkimas ir naudojimas
            
            
               
                  Nepriklausomo tyrimo neprireikė.
               
            
            
               •Poveikio vertinimas
            
            
               
                  Šis pasiūlymas parengtas įgyvendinant NNN žvejybos reglamentą.
               
               
                  NNN žvejybos reglamente nėra nuostatų dėl bendro poveikio vertinimo, tačiau jame pateikiamas išsamus įvertintinų sąlygų sąrašas. 
               
            
         
         
            
               •Reglamentavimo tinkamumas ir supaprastinimas
            
            
               
                  Netaikoma. 
               
            
            
               •Pagrindinės teisės
            
            
               
                  Netaikoma. 
               
               
                   4.
                        POVEIKIS BIUDŽETUI
               
               
                  Pasiūlymas neturi poveikio Sąjungos biudžetui.
               
            
            
               5.KITI ELEMENTAI
            
            
               •Įgyvendinimo planai ir stebėsena, vertinimas ir ataskaitų teikimo tvarka
            
            
               
                  Netaikoma, nes pasiūlymas įsigalios kitą dieną po jo paskelbimo. 
               
            
            
               •Aiškinamieji dokumentai (direktyvoms)
            
            
               
                  Netaikoma.
               
            
            
               •Išsamus konkrečių pasiūlymo nuostatų paaiškinimas
            
            
               
                  Pasiūlymu iš dalies keičiamas Tarybos nustatytas trečiųjų šalių, nebendradarbiaujančių kovojant su NNN žvejyba, sąrašas, pateiktas Tarybos sprendimo 2014/170/ES priede.
               
            
            
               2016/0117 (NLE)
            
            
               Pasiūlymas
            
            
               TARYBOS ĮGYVENDINIMO SPRENDIMAS
            
            
               kuriuo pagal Reglamentą (EB) Nr. 1005/2008, nustatantį Bendrijos sistemą, kuria siekiama užkirsti kelią neteisėtai, nedeklaruojamai ir nereglamentuojamai žvejybai, atgrasyti nuo jos ir ją panaikinti, iš dalies keičiamas trečiųjų šalių, nebendradarbiaujančių kovojant su NNN žvejyba, sąrašas 
            
            
               EUROPOS SĄJUNGOS TARYBA,
            
            
               atsižvelgdama į Sutartį dėl Europos Sąjungos veikimo, 
            
            
               atsižvelgdama į Tarybos reglamentą (EB) Nr. 1005/2008, nustatantį Bendrijos sistemą, kuria siekiama užkirsti kelią neteisėtai, nedeklaruojamai ir nereglamentuojamai žvejybai, atgrasyti nuo jos ir ją panaikinti, iš dalies keičiantį reglamentus (EEB) Nr. 2847/93, (EB) Nr. 1936/2001 ir (EB) Nr. 601/2004 bei panaikinantį reglamentus (EB) Nr. 1093/94 ir (EB) Nr. 1447/1999
                  2
               , ypač į jo 34 straipsnio 1 dalį,
            
         
         
            
               atsižvelgdama į Europos Komisijos pasiūlymą,
            
            
               kadangi:
            
            
               (1)Reglamentu (EB) Nr. 1005/2008 (toliau – NNN žvejybos reglamentas) nustatoma Sąjungos sistema, kuria siekiama užkirsti kelią neteisėtai, nedeklaruojamai ir nereglamentuojamai (NNN) žvejybai, atgrasyti nuo jos ir ją panaikinti;
            
            
               (2)NNN žvejybos reglamento VI skyriuje nustatyta tvarka, pagal kurią šalys pripažįstamos nebendradarbiaujančiomis trečiosiomis šalimis, imamasi veiksmų šalių, pripažintų nebendradarbiaujančiomis trečiosiomis šalimis, atžvilgiu, sudaromas nebendradarbiaujančių šalių sąrašas, išbraukiama iš nebendradarbiaujančių šalių sąrašo, nebendradarbiaujančių šalių sąrašas viešinamas ir imamasi neatidėliotinų priemonių;
            
            
               (3)pagal NNN žvejybos reglamento 32 straipsnį Europos Komisija (toliau – Komisija) 2012 m. lapkričio 15 d. sprendimu
                  3
                (toliau – 2012 m. lapkričio 15 d. sprendimas) informavo aštuonias trečiąsias šalis apie tai, kad ji jas gali pripažinti trečiosiomis šalimis, kurias ji laiko nebendradarbiaujančiomis trečiosiomis šalimis. Viena iš tų šalių buvo Šri Lankos Demokratinė Socialistinė Respublika (toliau – Šri Lanka);
            
            
               (4)2012 m. lapkričio 15 d. sprendime Komisija pateikė informaciją apie tokį galimą pripažinimą pagrindžiančius esminius faktus ir aplinkybes; 
            
            
               (5)be to, 2012 m. lapkričio 15 d. Komisija atskirais raštais informavo aštuonias trečiąsias šalis, kurių viena buvo Šri Lanka, kad svarsto galimybę pripažinti jas nebendradarbiaujančiomis trečiosiomis šalimis; 
            
            
               (6)2014 m. spalio 14 d. Įgyvendinimo sprendimu
                  4
                (toliau – 2014 m. spalio 14 d. Komisijos įgyvendinimo sprendimas) Komisija pripažino Šri Lanką trečiąja šalimi, nebendradarbiaujančia kovojant su NNN žvejyba. Remdamasi NNN žvejybos reglamentu, Komisija išdėstė priežastis, dėl kurių ji nusprendė, kad ši šalis nevykdė pagal tarptautinę teisę jai, kaip vėliavos, uosto, pakrantės ar rinkos valstybei, tenkančių pareigų imtis veiksmų siekiant užkirsti kelią NNN žvejybai, atgrasyti nuo jos ir ją panaikinti;
            
            
               (7)remdamasi NNN žvejybos reglamento 33 straipsniu, Taryba 2015 m. sausio 26 d. Įgyvendinimo sprendimu 2015/200/ES
                  5
                (toliau – 2015 m. sausio 26 d. Tarybos įgyvendinimo sprendimas) iš dalies pakeitė trečiųjų šalių, nebendradarbiaujančių kovojant su NNN žvejyba pagal NNN reglamentą, sąrašą ir į jį įtraukė Šri Lanką;
            
            
               (8)po to, kai buvo iš dalies pakeistas 2014 m. kovo 24 d. Tarybos įgyvendinimo sprendimu sudarytas trečiųjų šalių, nebendradarbiaujančių kovojant su NNN žvejyba, sąrašas, Komisija pasiūlė Šri Lankai galimybę pratęsti dialogą vadovaujantis NNN žvejybos reglamente nustatytais esminiais ir procedūriniais reikalavimais. Komisija toliau rinko ir tikrino visą, jos nuomone, būtiną informaciją, įskaitant raštu ir žodžiu pateiktas pastabas, siekdama suteikti kiekvienai nustatytai šaliai galimybę ištaisyti jos įtraukimą į sąrašą lėmusią padėtį ir imtis konkrečių priemonių, kuriomis būtų galima užtikrinti ilgalaikį padėties pagerėjimą. Užbaigus šį procesą pripažinta, kad Šri Lanka ištaisė padėtį ir ėmėsi taisomųjų veiksmų;
            
            
               (9)todėl pagal NNN žvejybos reglamento 34 straipsnio 1 dalį Taryba turėtų iš dalies pakeisti 2014 m. kovo 24 d. Įgyvendinimo sprendimą ir išbraukti Šri Lanką iš nebendradarbiaujančių trečiųjų šalių sąrašo;
            
            
               (10)priėmus šį Tarybos įgyvendinimo sprendimą, kuriuo Šri Lanka išbraukiama iš nebendradarbiaujančių trečiųjų šalių sąrašo pagal NNN žvejybos reglamento 34 straipsnio 1 dalį, 2014 m. spalio 14 d. Komisijos įgyvendinimo sprendimas, kuriuo Šri Lanka pripažįstama nebendradarbiaujančia trečiąja šalimi, nebeturi pagrindo;
            
            
               ŠRI LANKOS IŠBRAUKIMAS IŠ NEBENDRADARBIAUJANČIŲ TREČIŲJŲ ŠALIŲ SĄRAŠO
            
            
               (11)priėmus 2014 m. spalio 14 d. Įgyvendinimo sprendimą ir 2015 m. sausio 26 d. Tarybos įgyvendinimo sprendimą 2015/200/ES, Komisija tęsė dialogą su Šri Lanka. Visų pirma, paaiškėjo, kad Šri Lanka vykdo įsipareigojimus pagal tarptautinę teisę ir patvirtino tinkamą teisinę kovos su NNN žvejyba sistemą; pradėjusi naudoti žurnalus sužvejoto kiekio duomenims registruoti, paskyrusi radijo šaukinius žvejybos laivams ir visame atviroje jūroje plaukiojančiame laivyne įdiegusi laivų stebėjimo sistemą (LSS), ji įvedė tinkamą ir veiksmingą stebėsenos, kontrolės ir tikrinimo sistemą; ji sukūrė atgrasomųjų sankcijų sistemą, peržiūrėjo savo žuvininkystės teisinę sistemą ir užtikrino tinkamą sužvejotų žuvų kiekio sertifikavimo sistemos įgyvendinimą. Šri Lanka dar labiau pagerino tarptautinių įsipareigojimų, įskaitant nustatytų pagal regioninių žvejybos valdymo organizacijų rekomendacijas ir rezoliucijas, laikymąsi, pavyzdžiui, parengė uosto valstybės kontrolės priemones ir į Šri Lankos teisę perkėlė regioninių žvejybos valdymo organizacijų taisykles ir vadovaudamasi Jungtinių Tautų tarptautinio neteisėtos, nedeklaruojamos ir nereglamentuojamos žvejybos prevencijos veiksmų planu (angl. IPOA-UN) priėmė savo nacionalinį NNN žvejybos prevencijos veiksmų planą;
            
            
               (12)atsižvelgdama į 2012 m. lapkričio 15 d. sprendime pateiktus faktus, 2014 m. spalio 14 d. Įgyvendinimo sprendimą ir 2015 m. sausio 26 d. Tarybos įgyvendinimo sprendimą bei Šri Lankos pateiktą su ja susijusią svarbią informaciją, Komisija išnagrinėjo, ar Šri Lanka, kaip vėliavos, uosto, pakrantės ar rinkos valstybė, laikosi savo tarptautinių įsipareigojimų. Ji taip pat išnagrinėjo priemones, kurių imtasi padėčiai ištaisyti, ir Šri Lankos kompetentingų valdžios institucijų pateiktas garantijas; 
            
            
               (13)atsižvelgdama į visus pirmiau išdėstytus argumentus Komisija padarė išvadą, kad dėl priemonių, kurių ėmėsi Šri Lanka, nebelaikoma, kad ji nevykdė pagal tarptautinę teisę jai, kaip vėliavos valstybei tenkančių pareigų, ypač atsižvelgiant į Jungtinių Tautų jūrų teisės konvencijos (UNCLOS) 94, 117 ir 118 straipsnių nuostatas ir JT susitarimo dėl žuvų išteklių (UNFSA) 18, 19, 20 ir 23 straipsnius. Todėl Komisija padarė išvadą, kad Šri Lankos pateikta informacija įrodo, kad jos įtraukimą į sąrašą lėmusi padėtis yra ištaisyta ir kad ji ėmėsi konkrečių priemonių, kuriomis galima užtikrinti ilgalaikį padėties pagerėjimą; 
            
            
               (14)atsižvelgdama į visas pirmiau išvardytas aplinkybes ir vadovaudamasi NNN reglamento 34 straipsnio 1 dalimi Taryba daro išvadą, kad Šri Lanką reikėtų išbraukti iš nebendradarbiaujančių šalių sąrašo; 
            
            
               (15)Tarybos priimtas sprendimas nekliudo Komisijai ar Tarybai vadovaujantis NNN žvejybos reglamento VI skyriumi ateityje imtis tolesnių veiksmų, jei faktinė informacija atskleistų, kad Šri Lanka nevykdo pagal tarptautinę teisę jai, kaip vėliavos, uosto, pakrantės ar rinkos valstybei, tenkančių pareigų užkirsti kelią NNN žvejybai, atgrasyti nuo jos ir ją panaikinti;
            
            
               (16)atsižvelgiant į neigiamus įtraukimo į nebendradarbiaujančių trečiųjų šalių sąrašą padarinius, tikslinga, kad Šri Lankos išbraukimas iš nebendradarbiaujančių trečiųjų šalių sąrašo įsigaliotų nedelsiant, 
            
            
               PRIĖMĖ ŠĮ SPRENDIMĄ: 
            
         
         
            
               1 straipsnis
            
            
               Tarybos sprendimo 2014/170/ES priedas pakeičiamas šio sprendimo priedu.
            
            
               2 straipsnis
            
            
               Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
            
            
               Priimta Briuselyje
            
            
               
                     Tarybos vardu
               
               
                     Pirmininkas
               
            
         
         
            
                  
                     (1)
                  OL L 286, 2008 10 29, p. 1.
               
               
                  
                     (2)
                  OL L 286, 2008 10 29, p. 1.
               
               
                  
                     (3)
                  Komisijos sprendimas 2012 m. lapkričio 15 d. dėl pranešimo trečiosioms šalims, kad Komisija svarsto galimybę jas pripažinti nebendradarbiaujančiomis trečiosiomis šalimis pagal Tarybos reglamentą (EB) Nr. 1005/2008, kuriuo nustatoma Bendrijos sistema, kuria siekiama užkirsti kelią neteisėtai, nedeklaruojamai ir nereglamentuojamai žvejybai, atgrasyti nuo jos ir ją panaikinti
                     (OL L 354, 2012 11 17, p. 1).
               
               
                  
                     (4)
                  2014 m. spalio 14 d. Komisijos įgyvendinimo sprendimas, kuriuo nustatoma trečioji šalis, kurią Komisija pagal Tarybos reglamentą (EB) Nr. 1005/2008, nustatantį Bendrijos sistemą, kuria siekiama užkirsti kelią neteisėtai, nedeklaruojamai ir nereglamentuojamai žvejybai, atgrasyti nuo jos ir ją panaikinti, laiko nebendradarbiaujančia trečiąja šalimi (OL L 297, 2014 10 15, p. 13).
               
               
                  
                     (5)
                  2015 m. sausio 26 d. Tarybos įgyvendinimo sprendimas 2015/200 (OL L 33, 2015 2 10, p. 15–18), kuriuo iš dalies keičiamas Tarybos įgyvendinimo sprendimas 2014/170/ES, kuriuo sudaromas trečiųjų šalių, nebendradarbiaujančių kovojant su NNN žvejyba, sąrašas pagal Reglamentą (EB) Nr. 1005/2008, nustatantį Bendrijos sistemą, kuria siekiama užkirsti kelią neteisėtai, nedeklaruojamai ir nereglamentuojamai žvejybai, atgrasyti nuo jos ir ją panaikinti.
               
            
      
    ---documentbreak--- 
      
         
               EUROPOS KOMISIJA
            Briuselis, 2016 04 21
            COM(2016) 225 final
            PRIEDAS
            Trečiųjų šalių, nebendradarbiaujančių kovojant su neteisėta, nedeklaruojama ir nereglamentuojama (NNN) žvejyba, sąrašas 
            prie
            Pasiūlymo dėl TARYBOS ĮGYVENDINIMO SPRENDIMO
            kuriuo pagal Reglamentą (EB) Nr. 1005/2008, nustatantį Bendrijos sistemą, kuria siekiama užkirsti kelią neteisėtai, nedeklaruojamai ir nereglamentuojamai žvejybai, atgrasyti nuo jos ir ją panaikinti, iš dalies keičiamas trečiųjų šalių, nebendradarbiaujančių kovojant su NNN žvejyba, sąrašas
            
               
         
         
            
               PRIEDAS
               
            
               Trečiųjų šalių, nebendradarbiaujančių kovojant su neteisėta, nedeklaruojama ir nereglamentuojama (NNN) žvejyba, sąrašas 
            
            
               prie
            
            
               Pasiūlymo dėl TARYBOS ĮGYVENDINIMO SPRENDIMO
            
            
               kuriuo pagal Reglamentą (EB) Nr. 1005/2008, nustatantį Bendrijos sistemą, kuria siekiama užkirsti kelią neteisėtai, nedeklaruojamai ir nereglamentuojamai žvejybai, atgrasyti nuo jos ir ją panaikinti, iš dalies keičiamas trečiųjų šalių, nebendradarbiaujančių kovojant su NNN žvejyba, sąrašas
            
            
                
            
            
                
            
            
                
            
            
            
                
            
            
                
            
            
                
            
            
            
               Kambodžos Karalystė
            
            
               Gvinėjos Respublika